b'\n_START_ARTICLE_\nTloslovje\n_START_SECTION_\nUporaba pedologije\n_START_PARAGRAPH_\nTla prou\xc4\x8dujejo za potrebe izbolj\xc5\xa1evanja rodovitnosti ter pove\xc4\x8devanja kakovosti in koli\xc4\x8din pridelkov v kmetijstvu, vgozdarstvu za uspe\xc5\xa1no gojenje gozdov in zagotavljanja prirasta lesa, pri izbolj\xc5\xa1avi melioracijah in tudi v drugi vedi agroekologiji. Pedologija prou\xc4\x8duje tudi genezo in klasifikacijo tal._NEWLINE_Sorodna veda pedogeografija prou\xc4\x8duje tla oz. "prsti z geografskega vidika, tj. kot sestavnega dela pokrajine" (F.Lovren\xc4\x8dak, 1994).\n_START_SECTION_\nPedosekvenca\n_START_PARAGRAPH_\nV naravnih obmo\xc4\x8djih pa se pojavljajo tako imenovane pedosekvence._NEWLINE_Pedosekvenca je naravni prostorski sistem, v katerem se lahko pojavlja zgolj ena vrsta (sestava tal) ali ve\xc4\x8d njih skupaj, in ki jih opredeljuje ista mati\xc4\x8dna osnova (nastanek v istem obdobju, iz podobnih materialov ipd.). Gledano s prakti\xc4\x8dnega vidika (recimo \xc4\x8de bi na zemljo pogledali z letala) je pedosekvenca dobro vidna, kar se vidi v bolj ali manj razlo\xc4\x8dni morfolo\xc5\xa1ki podobi. Meje pedosekvenc se navadno ne ujemajo z mejami naravnih obmo\xc4\x8dij. Kar pomeni, da se v mejah naravnih obmo\xc4\x8dij lahko pojavlja ve\xc4\x8d pedosekvenc in obratno, da se pedosekvenca pojavlja v razli\xc4\x8dnih naravnih obmo\xc4\x8djih. Pedosekvence v na\xc5\xa1em prostoru nudijo najbolj trden naravni okvir rejonizaciji kmetijskih kultur. Kar pomeni, da dolo\xc4\x8da kje so najbolj\xc5\xa1a podro\xc4\x8dja za posamezne vrste kmetijske panoge (sadjarstvo, vinogradni\xc5\xa1tvo, poljedelstvo, \xc5\xbeivinoreja, gozdarstvo itd.).'